OpenLLM-France/wikimedia huggingface dataset:
# Shirley Fry

Shirley June Fry Irvin (Akron, Ohio, 1927ko ekainaren 30a - Naples, Florida, 2021eko uztailaren 13a) estatubatuar tenislaria izan zen.
Bere ibilbidean, 1940ko hamarkadaren hasieratik 1950eko hamarkadaren erdialdera arte iraun zuena, Grand Slameko lau txapelketak irabazi zituen (Roland Garros txapelketa 1951n, Wimbledongo txapelketa 1956an, AEBetako Irekia 1956an eta Australiako Irekia 1957an), baita 12 txapelketa ere binakako mailan. Grand Slam txapelketa bakoitza irabazi duen hamar emakumeetako bat da. Gainera, Grand Slameko txapelketa bakoitza binakako mailan irabazi duen zazpi emakumeetako bat da.

## Kanpo estekak

* Datuak: Q53424
* Multimedia: Shirley Fry Irvin / Q53424
# Justine Henin

Justine Henin (Lieja, 1982ko ekainaren 1a) belgikar tenislari ohia da. ATPko lehena izan zen 117 astez eta 2003., 2006. eta 2007. urteen amaieran. Bederatzi grand slameko txapelketa irabazi zituen: Australiako Irekia bat 2004an, lau Roland Garros txapelketa 2003an, 2005ean, 2006an eta 2007an, bi Wimbledon txapelketa, 2001ean eta 2006an eta bi AEBetako Irekia 2003an eta 2007an. 2004ko Udako Olinpiar Jokoetan ere urrezko domina irabazi zuen.
* Datuak: Q11682
* Multimedia: Justine Henin / Q11682
# Lindsay Davenport

Lindsay Ann Davenport Leach (Laguna Beach, Kalifornia, 1976ko ekainaren 8a) estatubatuar tenislari profesional ohia da. Zortzi alditan munduko tenislarien sailkapenean lehen sailkatua izan zen, denera 98 astez. Binakakoetan ere sailkapenean lehen postua lortu zuen. 2010ean hartu zuen erretiroa.

## Kanpo estekak

* Datuak: Q11677
* Multimedia: Lindsay Davenport / Q11677
# Ana Ivanović

Ana Ivanović (serbieraz: Ана Ивановић,; Belgrad, Serbia, 1987ko azaroaren 6a) serbiar tenislari profesionala da. 2008an WTA zerrendako lehen postuan sailkatuta egon zen, hain zuzen ere, ekainaren 9tik abuztuaren 10era eta abuztuaren 18tik irailaren 7ra.
* Datuak: Q30758
* Multimedia: Ana Ivanović / Q30758
# Kim Clijsters

Kim Antonie Lode Clijsters (Bree, 1983ko ekainaren 8a) tenislari flandiarra da. 2003an WTA rankingaren lehen postua erdietsi zuen. Hiru AEBetako Ireki eta Australiako Ireki bat irabazi ditu.
* Datuak: Q11685
* Multimedia: Kim Clijsters / Q11685
# Chris Evert

Christine Marie "Chris" Evert (Fort Lauderdale, Florida, 1954) estatubatuar tenis-jokalaria ohia da.

## Biografia

Aita tenis-irakaslea zuen, eta oso gazterik hasi zen tenisean. Gaztaroan hasi zen ospea irabazten, eta munduko izar handien kontra jokatu eta garaipenak lortu zituen (Margaret Court, Virginia Wade, Billie Jean King). 1972an egin zen profesional, baina ordurako zenbait sari irabazita zegoen, besteak beste, Virginia Slims Masters saria (1971, 1972). 1974an banakako sariak irabazi zituen Wimbledon, Roland Garros eta Italiako irekian. 1975ean berriro irabazi zuen Roland Garros saria, eta lehenengoz Estatu Batuetako irekia. Hurrengo urtean Wimbledonen irabazle izan zen berriro, eta harrezkero behin eta berriro jarraitu zuen nazioarteko sari ospetsuenak irabazten: 5 bider Estatu Batuetako irekia, 7 bider Roland Garros, 2 Wimbledon eta beste 2 bider Australiako irekia. Orotara 157 titulu irabazi zituen banakako lehiaketetan, eta munduko tenis-jokalaririk handiena izan zen 1970eko hamarraldiaren amaieran eta 1980koaren hasierako urteetan. 1989an utzi zuen tenis profesionala, baina bere karrerak iraun zuen urteetan munduko hiru jokalari onenen artean egon zen beti. Orain arte izan diren emakumezko tenis-jokalari guztien artean, berak osatu du ibilbiderik bikainena, bere arerio izandako Martina Navratilovaren atzetik.

## Palmaresa

* Wimbledon: 3 garaipen
* Roland Garros: 7 garaipen
* AEBetako Irekia: 6 garaipen
* Australiako Irekia: 2 garaipen

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q14286
* Multimedia: Chris Evert / Q14286
# Billie Jean King

Billie Jean Moffitt King ( Long Beach, Kalifornia, 1943ko azaroaren 22a ) Estatu Batuetako tenislari ohia da. Tenislari inportantea eta historiako atleta onenetarikoa da. 39 Grand Slam tituluren irabazlea da, horietarik 12 banakakoak: Australiako Open bat, Roland Garros bat, 6 Wimbledon eta 4 US Open). Banakako 129 titulu irabazi zituen bere ibilbide profesionalean.
Emakumezko kirolarien eskubide parekidetasunaren aldeko aldarrikatzaile ezaguna da. 1973. urtean, Bobby Riggs gizonezko tenislari erretiratuak aurre egin zion, esanez gizonezkoak gehiago zirela tenisean beti emakumezkoak baino, eta horregatik diru gehiago merezi zutela. Gainera, erronka egin zion Billy Jean Kingi, partidu batean irabazi egingo ziola, nahiz eta Riggsek 55 urte izan orduan, eta Kingek 30. Partidua jokatu egin zen, Battle of the Sexes (sexuen gudua) izenarekin publizitatu zen, eta telebistaz 90 milioi lagunek ikusi zuten. Kingek irabazi zion 3 setetan gizonezkoari.
Bizitza pertsonalean, Lawrence King delako batekin ezkondu zen 1965ean, baina handik urte gutxi batzuetara Billiek igarri zuen emakumeenganako erakarmena sentitzen zuela. Emakumezko idazkari batekin hasi zuen harremana 1971ean, baina sekretua izan zen 1981 arte, non emakume hark salaketa jarri zion. Orduan publiko egin zen Billie Jean King-en lesbianismoa. Publikoki lesbiana zela onartu zuen lehen mailako kirolarietan lehenetarikoa izan zen, baina bere borondatearen kontra atera zutelarik armairutik, berarentzat oso gogorra izan zela aitortu izan du.

## Erreferentziak

* ↑ «ESPN.com: Billie Jean won for all women» www.espn.com (Noiz kontsultatua: 2020-02-22).
* ↑ «Billie Jean King: un referente del lesbianismo en el mundo del tenis» Ameco Press 2009-09-10 (Noiz kontsultatua: 2020-02-23).
* ↑ (Ingelesez) «Battle of the Sexes Tennis Match | Billie Jean King» Billie Jean King Enterprises (Noiz kontsultatua: 2020-02-22).
* ↑ (Ingelesez) «Billie Jean King» LGBT Info (Noiz kontsultatua: 2020-02-23).
* Datuak: Q54527
* Multimedia: Billie Jean King / Q54527
# Petra Kvitová

Petra Kvitová (Bílovec, Txekia, 1990eko martxoaren 8a) txekiar tenislari profesionala da. 2006an hasi zen profesionaletan. Orduz geroztik banakako 27 titulu irabazi ditu, eta horietatik bi Grand Slam txapelketa: Wimbledongo txapelketaren 2011ko eta 2014ko edizioak. Gaur egun arte, WTA bakarkako sailkapenean lortu duen posturik onena bigarrena da.
* Datuak: Q30812
* Multimedia: Petra Kvitová / Q30812
# Garbiñe Muguruza

Garbiñe Muguruza Blanco (Caracas, Venezuela, 1993ko urriaren 8a) tenislari profesional ohia da. Ama venezuelarra eta aita euskal herritarra ditu. Venezuelan bizi izan zen sei urte bete arte, eta hango eta Espainiako nazionalitatea ditu. Lau urte zituela hasi zen tenisean, eta sei urte zituenez geroztik Bartzelonan entrenatu zen, Lluis eta Sergi Bruguera anaiek duten akademian.
2014 urtarrilaren 11n Australian jokatzen den Hobart International txapelketa irabazi zuen. Ondorioz, WTA sailkapeneko 58. postutik 38.era igo zen. 2016an Roland Garros txapelketa irabazi zuen eta 2017an Wimbledongo txapelketa. 2020an Australiako Irekian finala jokatu du baina Sofia Kenin nagusitu zaio hiru setetan.
2024ko apirilean tenis profesionaletik erretiratu zen, 30 urte zituela.

## Erreferentziak

* ↑ (Ingelesez) «Garbine Muguruza Blanco», Women's Tennis Association.
* ↑ «Muguruza: "Txikitatik ikusten zitzaion Garbiñeri tenisean ona zela"», Euskadi Irratia, 2014-06-09.
* ↑ (Gaztelaniaz) «La vasco-venezolana Garbiñe Muguruza, de 12 años y campeona de España alevín, una nueva promesa del tenis», Euskalkultura.com webgunea.
* ↑ Garbiñe Muguruza, Roland Garroseko txapeldun, eitb.eus
* ↑ Intxausti, Gorka. (2017-07-15). «Garbiñe Muguruzak irabazi du Wimbledon» Berria.
* ↑ (Gaztelaniaz) «Garbiñe Muguruza se retira con 30 años, multimillonaria y a punto de casarse: todos los datos» El Economista 2024-04-22 (Noiz kontsultatua: 2024-09-10).
* Datuak: Q34276
* Multimedia: Garbiñe Muguruza / Q34276
# Tracy Austin

Tracy Ann Austin Holt (Palos Verdes Peninsula, 1962ko abenduaren 12a) estatubatuar tenislari ohia da.
30 txapelketa irabazi zituen bere ibilbidean. Garaipen garrantzitsuenak Estatu Batuetako bi Ireki izan ziren. 1979an Chris Everti irabazi zion finalean. 16 urterekin txapelketa irabazi zuen tenislari gazteena bihurtu zen. 1981ean Martina Navrátilovári irabazi zion finalean.
1981ean Wimbledongo txapelketa irabazi zuen binakako mistoen kategorian, [[John Austin|John]) nebarekin batera.
Lesioek eta auto istripu larri batek 31 urterekin bizkortu zuten erretiroa. Tenisaren Ospearen Nazioarteko Aretoko kidea da.
* Datuak: Q53326
* Multimedia: Tracy Austin / Q53326
# Angelique Kerber

Angelique Kerber (Bremen, 1988ko urtarrilaren 18a) alemaniar tenislari profesionala da. Munduko 1. postuan egon zen eta hiru Grand Slam txapelketa irabazi zituen. 2003an bere debuta egin zuen eta US Open 2011 txapelketaren finalerdietara iritsi zenean munduko 92. postuan egonda, jokalari bezala ospetsu egin zen. 2016ko irailaren 12an igo zen sailkapenaren gailurrera, eta, horrela, 22. jokalaria izan zen, lehen aldiz lehen postura iritsi zena; gainera, jokalari zaharrena izan zen lenengo postura iristen.
Kerberrek, goi mailako tenislari ezkertiarrak, banakako 12 titulu irabazi ditu WTA Tourreko azalera guztietan, Grand Slameko hainbat titulu barne: 2016ko Australiako Irekia, 2016ko AEBetako Irekia eta 2018ko Wimbledongo Txapelketa. Horrez gain, 2016ko Rioko Olinpiar Jokoetan zilarrezko domina olinpikoa irabazi zuen Alemania ordezkatuz. Kerber munduko 25. postuan dago 2020ko urriaren 26an.
* Datuak: Q77178
* Multimedia: Angelique Kerber / Q77178
# Kanputxea Demokratikoa

Kanputxea Demokratikoa (khmereraz: កម្ពុជាប្រជាធិបតេយ្យ, Kampuchea prâcheathippadey Pol Pot eta bere Khmer Gorrien — Kanputxeako Alderdi Komunistaren beso armatua — diktadurapeanKanbodiaren izen ofiziala izan zen. Kanbodiako Gerra Zibilaren ondoren, 1975 eta 1979 bitartean, hauek herrialdea gobernatu zuten. Aldi horretan, 1,8 milioi kanbodiar, gutxi gorabehera, exekuzio politikoen, goseteen eta lan behartuaren bidez hil zituzten. Horrek esan nahi du biztanleria nazionalaren %30-35 desagertu zela.
K. D. Jacksonen estatistiken arabera, 1975eko apirilaren 17an, khmer gorriek Phnom Penh hartu zuten urtean, 7,3 milioi biztanle zeuden Kanbodian. Vietnamek 1978ko abenduan inbasioa hasi zuenean, herrialdeak 5,7 milioi biztanle zituen, hau da, 1,6 milioiko beherakada dramatikoa lau urte baino gutxiagoan. K. D. Chandlerrek biztanleriaren beherakada izugarri horren arrazoitzat jotzen ditu — 1,5 milioi desagertu direla kalkulatzen du — malnutrizioa, bortxazko lanak eta oro har gaizki artatutako gaixotasunak, baina, ziur asko, 200.000 pertsona gehiago exekutatu zituzten epaiketarik gabe, «etsai» gisa sailkatuta, eta horien artean haurrak, adinekoak eta alderdi berekoak ere baziren. Biktima gehienak khmer etniakoak zirenez, Jean Lacouture kazetari sozialistak «auto-genozidio» prozesu horri deitu zion.

## Erreferentziak

* ↑ K. D. Jackson: The Khmer Rouge in Context, 3. orr.
* ↑ J. Lacouture: The Bloodiest Revolution

## Kanpo estekak

* Datuak: Q330988
* Multimedia: Democratic Kampuchea / Q330988
# Martina Navrátilová

Martina Navrátilová (Praga, 1956ko urriaren 18a) txekiar-estatubatuar tenislari profesional ohia da. Guztira 59 Grand Slam titulu irabazi zituen, historiako tenislaririk onenetariko bat izanik. Horietatik, 18 aldiz irabazi zuen guztira lau txapelketa nagusietan bakarka, Wimbledonen nabarmenduz 9 titulurekin, AEBetako Irekian laurekin, Australiako Irekia hirurekin eta Roland Garros birekin.
1975ean jokatu zuen lehenengo aldiz final bat lau handi haietan, eta 1994an azkena. 2006an erretiratu zen.
Txekoslovakian jaioa, 1975ean nazionalitatea kendu zioten eta estatubatuar bilakatu zen 1981ean. Txekiar naziotasuna berreskuratu zuen dena den 2008an, amerikar herritartasuna mantenduz.
Bizitza pertsonalean, bestela, azpimarratzekoa da LGBT mugimenduaren alde egindako lana.

## Ibilbidea
### Wimbledon (9)

* Irabazlea:
** 1978an 2–6, 6–4, 7–5 Chris Everten aurka.
** 1979an 6-4, 6-4 Chris Everten aurka.
** 1982an 6–1, 3–6, 6–2 Chris Everten aurka.
** 1983an 6-0, 6-3 Andrea Jaegeren aurka.
** 1984an 7–6 (7–5), 6–2 Chris Everten aurka.
** 1985ean 4–6, 6–3, 6–2 Chris Everten aurka.
** 1986an 7–6(7–1), 6–3 Hana Mandlíkováren aurka.
** 1987an 7–5, 6–3 Steffi Grafen aurka.
** 1990ean 6–4, 6–1 Zina Garrisonen aurka.
* Finalista: 1988an (Steffi Graf 5–7, 6–2, 6–1), 1988an (Steffi Graf (6–2, 6–7(1–7), 6–1) eta 1994an (Conchita Martínez 6–4, 3–6, 6–3)

### AEBetako Irekia (4)

* Irabazlea:
** 1983an 6–1, 6–3 Chris Everten aurka.
** 1984an 4–6, 6–4, 6–4 Chris Everten aurka.
** 1986an 6–3, 6–2 Helena Sukováren aurka.
** 1987an 7–6 (7–4), 6–1 Steffi Grafen aurka.
* Finalista: 1981ean (Tracy Austin 1–6, 7–6(7–4), 7–6(7–1)), 1985ean (Hana Mandlíková 7–6(7–3), 1–6, 7–6(7–2)), 1989an (Steffi Graf 3–6, 7–5, 6–1) eta 1991an (Monica Seles 7–6(7–1), 6–1).

### Australia (3)

* Irabazlea:
** 1981ean 6–7(4–7), 6–4, 7–5 Chris Everten aurka.
** 1983an 6–2, 7–6 (7–5) Kathy Jordanen aurka.
** 1985ean 6–2, 4–6, 6–2 Chris Everten aurka.
* Finalista: 1975ean (Evonne Goolagong 6–3, 6–2), 1982an (Chris Evert 6–3, 2–6, 6–3) eta 1987an (Hana Mandlíková 7–5, 7–6 (7–1))

### Roland Garros (2)

* Irabazlea:
** 1982an 7–6(8–6), 6–1 Andrea Jaegeren aurka.
** 1984an 6–3, 6–1 Chris Everten aurka.
* Finalista: 1975ean (Chris Evert 2–6, 6–2, 6–1), 1985ean (Chris Evert 6–3, 6–7(4–7), 7–5), 1986an (Chris Evert 2–6, 6–3, 6–3) eta 1987an (Steffi Graf 6–4, 4–6, 8–6)

## Erreferentziak

* ↑ (Ingelesez) Giulio, Bill De. «The Top 10 Greatest Women's Tennis Players of All Time» HowTheyPlay - Sports (Noiz kontsultatua: 2021-02-16).
* ↑ «Martina Navratilova - Martina Navratilova» www.martinanavratilova.com (Noiz kontsultatua: 2021-02-16).
* ↑ «Navratilova recupera la nacionalidad checa más de 30 años después | Tenis | deportes | elmundo.es» www.elmundo.es (Noiz kontsultatua: 2021-02-16).
* ↑ (Ingelesez) «LGBTQ Resources» LiveAbout (Noiz kontsultatua: 2021-02-16).

## Kanpo estekak

* (Ingelesez)Web ofiziala
* Datuak: Q54545
* Multimedia: Martina Navrátilová / Q54545
# Darlene Hard

Darlene Ruth Hard (Los Angeles, 1936ko urtarrilaren 6a - ibidem, 2021eko abenduaren 2a) estatubatuar tenislaria izan zen.
Grand Slameko lau txapelketa irabazi zituen: Roland Garros txapelketa bat 1960an eta bi AEBerako Irekia (1960 eta 1961). Gainera, Grand Slameko hamahiru txapelketa irabazi zituen binakako kategorian (3 Roland Garros Txapelketa, 1955, 1957, 1960; lau Wimbledon Txapelketa 1957, 1959, 1960, 1963; sei AEBerako Txapelketa 1958, 1959, 1960, 1961, 1962, 1969) eta bost txapelketa binakako mistoen kategorian (bi Roland Garros Txapelketa, 1955, 1961 eta hiru Wimbledon Txapelketa, 1957, 1959, 1960)
* Datuak: Q53562
* Multimedia: Darlene Hard / Q53562
# Maureen Connolly

Maureen Catherine Connolly-Brinker (jaiotza izena, Maureen Connolly; 1934ko irailaren 17 - 1969ko ekainaren 21), Little Mo izengoitiz ezaguna, estatubatuar tenis jokalaria izan zen. 1950ko hamarkadaren hasieran bederatzi tenis txapelketa nagusi irabazi zituen, bakarka. 1953an Grand Slam bat irabazi zuen lehen emakumea izan zen (hau da, urte berrean lau tenis txapelketa handienak irabaztea). Historiako tenislari bakarra da lau txapelketa horietan set bat ere galdu gabe titulua eskuratu duena. 1954an zaldi gainean ibiltzen ari zela, istripua izan zuen eta bere eskumako hankan lesio larria izan zuen. 19 urterekin utzi behar izan zuen tenislari ibilbidea. 34 urterekin hil zen obulutegiko minbiziaren ondorioz.

## Erreferentziak

* ↑ (Ingelesez) «The Learning Network» The New York Times ISSN 0362-4331. (Noiz kontsultatua: 2024-03-08).
* ↑ «The Spokesman-Review - Google News Archive Search» news.google.com (Noiz kontsultatua: 2024-03-08).

## Kanpo estekak

* Datuak: Q53390
* Multimedia: Maureen Connolly / Q53390
# Iva Majoli

Iva Majoli (Zagreb, 1977ko abuztuaren 12a) kroaziar tenislari ohia da.
1997an Martina Hingisi irabazi zion Roland Garros txapelketako finalean. Gainera, banakako beste zazpi txapelketa eta binakako txapelketa bat irabazi zituen. 1996ko otsailean tenislari profesionalen sailkapeneko laugarren postura iritsi zen.
* Datuak: Q232472
* Multimedia: Iva Majoli / Q232472
# Martina Hingis

Martina Hingis (Košice, Eslovakia, 1980ko irailaren 30a) suitzar tenis jokalaria da, historiako onentsuenetakoa, Steffi Graf alemaniar txapeldunaren ondorengoa. 209 astez munduko tenislaririk hoberenaren postuan egon zen.

## Bizitza

Txikitandik nabarmendu zen tenis jokalari gisa, eta txapelketa asko irabazi zituen, bai Txekoslovakian, bai, gero, Suitzan, familia hara joan baitzen bizitzera. 1989-1994 bitartean, adibidez, bost aldiz atera zen Suitzako txapeldun aire zabalean, hiru aldiz pista estalian, bi aldiz Europako txapeldun izan zen, bi aldiz irabazi zuen Roland Garros ospetsua (1993, 1994), eta behin Wimbledon (1994).
Profesional gisa, 1994ko urriaren 14an hasi zen, Women Tennis Association (WTA) elkarteko zerrendako 399. tokian. 1996ko urtarrilerako munduko lehen 15 jokalarien artean kokatu zen. Sei hilabete geroago, Wimbledongo bikote txapelketa irabazi zuen, Helena Sukova txekiarrarekin batera. 1997ko urtarrilean, 16 urte eta bost hilabete zituela, Australiako irekia irabazita, WTA elkarteko lehen postua lortzen zuen jokalaririk gazteena bihurtu zen. Urte horretan bertan hamar txapelketa irabazi zituen, Grand Slam-eko lauetatik hiru, besteak beste: Australiako Irekia, Wimbledon, eta AEBetako Irekia; Roland Garrosen finala galdu zuen, Iva Majoli kroaziarraren aurka.

## Irabazitako sari nagusiak

* Australiako Irekia: 3 aldiz (1997, 1998, 1999)
* AEBetako Irekia: behin (1997)
* Wimbledon: behin (1997)
Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Binaka |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/12/02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* (Ingelesez) Martina Hingis, Women's Tennis Association, wtatennis.com
* (Ingelesez) Martina Hingis, International Tennis Federation, itftennis.com
* Datuak: Q134720
* Multimedia: Martina Hingis / Q134720
# Li Na

Li Na (李娜; Wuhan, Txina, 1982ko otsailaren 26a - ) txinatar tenis-jokalari ohia da. Bere ibilbideko unerik gorena WTA rankingean munduko 2.a izan zenean eskuratu zuen, 2014ko otsailaren 17an. Bere ibilbidean zehar, Lik WTA Tourreko bederatzi banakako txapelketa irabazi zituen, bi Grand Slam barne. Bi garaipen horien ostean hasi zen famatu egiten, Asiako lehen Grand Slam irabazlea izan baitzen. Hau baino lehen, Asiako lehen tenis-jokalaria izan zen Grand Slameko final batean jokatzen, 2011ko Australiako Openean parte hartu zuenean. 2013an Australiako Opena eta WTA Tour Txapelketan bigarren geratu zen. Lehen txinatar jokalaria izan zen WTA tour titulu bat eskuratzen Guangzhou International Women's Openean, 2004an.
2014ko irailaren 19an erretiratu zen, 32 urterekin. 2019an Teniseko Nazioarteko Famaren Hallean sartu zen, Asian jaiotako lehenengoa ohore hau eskuratzen.

## Kanpo estekak

* Datuak: Q180446
* Multimedia: Li Na / Q180446
# Amélie Mauresmo

Amélie Mauresmo (Saint-Germain-en-Laye, Frantzia, 1979ko uztailaren 5a - ) frantziar tenislari profesionala da. Bere ibilbidean zehar, Mauresmo 22 bakarkako tituluak irabazi ditu, tartean 2006ko Australiako Irekia eta 2006ko Wimbledon.
* Datuak: Q180872
* Multimedia: Amélie Mauresmo / Q180872
# Marion Bartoli

Marion Bartoli (Le Puy-en-Velay, Frantzia; 1984ko urriaren 2a) tenis jokalari profesional ohi frantziarra da. Bere ibilbidean zehar hamaika WTA titulu irabazi ditu: zortzi banakako txapelketetan eta hiru bikoteko txapelketetan. 2012ko urtarrilean, WTAren munduko tenislari onenen rankingean, bederatzigarrena izatera iritsi zen.
Tenislariak, momentuan munduko lehen posizioan zeuden 2 jokalari garaitu zituen. Justine Henin lehena, Wimbledon 2007ko finalaurrekoan, 1-6, 7-5, 6-1. Eta Jelena Jankovic bigarrena, 2009ko Australiako irekiaren laugarren errondan, 6-1, 6-4, 6-3.
Venus Williams, Serena Williams, Ana Ivanovic, Lindsay Davenpor, Arantxa Sanchez Vicario, Dinara Safina, Caroline Wozniacki, Petra Kvitova eta Kim Clijsters bezalako jokalariak ere garaitu ditu, behin gutxienez, bere ibilbidean zehar.
2013a urte nabarmena izan zen Bartoliren jarduera profesionalean, Grand Slam lehen titulua, eta bakarra, irabazi zuen, Wimbledoneko finala Sabine Lisicki jokalari alemaniarra garaitu ostean. Tituluarekin batera, Grand Slam titulua lortu zuen hirugarren frantsesa bilakatu zen, Mary Pierce eta Amelie Mauresmorekin batera.

## Erreferentziak

* ↑ «WTA | Rankings | Rankings - Singles» web.archive.org 2012-01-07 (Noiz kontsultatua: 2023-05-09).

## Kanpo estekak

* Datuak: Q105838
* Multimedia: Marion Bartoli / Q105838
# Svetlana Kuznetsova

Svetlana Aleksandrovna Kuznetsova (Mosku, 1985eko ekainaren 27a) errusiar tenislari ohia da.
18 txapelketa irabazi zituen bere ibilbidean. Garaipen garrantzitsuenak 2004an Elena Dementievari irabazi zion AEBetako Irekian eta 2009an Dinara Safinari irabazi zion Roland Garros txapelketan.
Grand Slameko binakako bi txapelketa ere irabazi zituen, 2005eko eta 2012ko Australiako irekiak. Lehena Alicia Molik australiarrarekin eta bigarrena Vera Zvonareva errusiarrarekin.
* Datuak: Q192064
* Multimedia: Svetlana Kuznetsova / Q192064
# Simona Halep

Simona Halep (siˈmona haˈlep ahoskatua; Konstantza, Errumania, 1991ko irailaren 27a) errumaniar tenislari profesionala da. 2017ko urriaren 9tik WTA zerrendako lehen postuan sailkatuta dago. Roland Garros irabazi zuen 2018an. Wimbledon irabazi zuen 2019an.
* Datuak: Q230156
* Multimedia: Simona Halep / Q230156
# Jana Novotná

Jana Novotná (Brno, Txekoslovakia, 1968ko urriaren 2a - 2017ko azaroaren 19a) tenislari profesionala izan zen. Herritartasunez txekoslovakiar jaioa, errepublika hura desegin zenez geroztik txekiarra da. 1998an Wimbledongo txapelketa irabazi zuelako da ospetsua, bereziki. Banakako 12 Grand Slam titulu irabazi zituen, bai eta 4 Grand Slam misto ere.

## Banakako tituluak

1988 - Adelaida
1989 - Estrasburgo
1990 - Albuquerque
1991 - Sidney, Oklahoma citi
1993 - Osaka, Brighton
1995 - Leipzig, Brighton, Essen
1995 - Linz
1996 - Madrid, Zurich, Chicago, Filadelfia
1997 - WTA Masterrak, Madrid, Leipzig, Moscú
1998 - Wimbledon, Linz, Eastbourne, Praga
1999 - Hannover
* Datuak: Q229121
* Multimedia: Jana Novotná / Q229121